Қазақстандық жоғары оқу орындарында жемқорлық бар-жоғы тексерілді
DATE: 20:52, 01 Сәуір 2022 | GMT +5
TITLE: Қазақстандық жоғары оқу орындарында жемқорлық бар-жоғы тексерілді
URL: https://kaz.inform.kz/news/kazakstandyk-zhogary-oku-oryndarynda-zhemkorlyk-bar-zhogy-tekserildi_a3918131/
META: DATE: 20:52, 01 Сәуір 2022 | GMT +5
TOTAL WORDS: 242
AUTHOR(S):
TEXT: Партияның жастар қанаты небәрі төрт күннің ішінде, яғни 28-31 наурыз аралығында белсенділер 64 жоғары оқу орнын аралап, Қазақстан бойынша 20 мың студенттен сұхбат алғанын хабарлады. «Акцияның басты шарты – адалдық пен құпиялылық. Сондықтан барлық мүдделі тараптарды қатысуға шақырамын. Бірлесіп қана университеттердегі сыбайлас жемқорлықты жойып, ұлттық тәрбиенің деңгейін көтеруге үлес қоса аламыз», - деді акция басталған күні жастар қанатының төрағасы Нұржан Жетпісбаев. Белсенділер жоғары оқу орындарының саны бұдан да көп екенін, бірақ TAZA SESSIYA-ға қатысуға бәрі бірдей келмейтінін айтады. Сауалнамаға тәуелсіз бақылаушылар, соның ішінде халықаралық гроссмейстер Жансая Әбдімәлік, блогер Алмас Сағынұлы және экстремалды спортшы Сәкен Қағаров, басқа да қоғам қайраткерлері, сондай-ақ жергілікті атқарушы органдардың жанындағы «Адалдық алаңы» жобалық кеңселерінің өкілдері қатысты. «АМАНАТ» партиясының жастар қанатындағы акцияның соңғы қорытындысы ағымдағы жылдың сәуір айының соңында жарияланады деп жоспарлануда. Естеріңізге сала кетейік, «TAZA SESSIYA» акциясы 8 жылдан бері өткізіліп келеді. Мәселен, 2020 жылдың қорытындысы бойынша респонденттердің 12, 5%-ы өз университетінде сыбайлас жемқорлық фактілері бар екенін айтты, бұл бір жыл бұрынғыдан 0, 3%-ға аз. 2020 жылы сауалнамаға 20710 адам қатысты, оның 63, 3%-ы 2 курс және одан жоғары студенттері. Емтихандар мен сынақтарды тапсыру кезінде сыбайлас жемқорлық фактілері жиі кездеседі, мұны акцияға қатысушылардың 23, 8%-ы айтты. Бұл ретте «орташа пара» әшкереленіп, 400 мың теңгеге студенттерге ақылы оқу түрінен бюджеттік оқу түріне ауысу, 260 мың теңгеге әскери кафедраға түсу, «өте жақсы» деген дипломдық жұмысты қорғау ұсынылды. « – 150 мың, ал сессияны «автоматты түрде» өту үшін – 22 мың теңге. Өткен жылы ЖОО-лардың қашықтықтан оқытуға көшуіне байланысты акция өткізілмеді
